**R O M Â N I A**

**JUDETUL VRANCEA PROIECT**

**CONSILIUL JUDEŢEAN**

**HOTĂRÂREA nr.**

 **din \_\_\_\_\_\_\_\_\_\_\_\_\_ 2023**

**privind:**  modificarea anexelor 1, 2 și 3 la Hotărârea Consiliului Județean Vrancea nr. 259 din 23 noiembrie 2021 privind aprobarea Studiului de oportunitate, în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea și a Programului de transport public județean de persoane prin curse regulate 2022-2028

**Consiliul Județean Vrancea,**

- **văzând****:**

**-** referatul Serviciului control, managementul calității și transport nr. 10305/10.05.2023 privind aprobarea modificării anexelor 1, 2 și 3 la Hotărârea Consiliului Județean Vrancea nr. 259/23.11.2021 privind aprobarea Studiului de oportunitate, în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea, și a Programului de transport public județean de persoane prin curse regulate 2022-2028”

**- ținând cont de:**

- Hotărârea Consiliului Județean Vrancea nr. 233/21.10.2021 privind aprobarea Studiului de oportunitate în vederea stabilirii modalității de atribuire a serviciului public de transport județean de persoane prin curse regulate în aria teritoriala de competență a UAT Județul Vrancea si a programului de transport public județean de persoane prin curse regulate 2022 – 2028;

- Hotărârea Consiliului Județean Vrancea nr. 259/23.11.2021 privind actualizarea anexelor 1, 2 și 3 la Hotărârea Consiliului Județean Vrancea nr. 233/21.10.2021 privind aprobarea Studiului de oportunitate în vederea stabilirii modalității de atribuire a serviciului public de transport județean de persoane prin curse regulate în aria teritoriala de competență a UAT Județul Vrancea și a programului de transport public județean de persoane prin curse regulate 2022 – 2028;

- referatul Serviciului Control, Managementul Calității și Transport nr.5218/09.03.2023 privind anularea procedurii de atribuire a Contractului de delegare a gestiunii serviciului public de transport județean de persoane prin curse regulate în aria teritorială de competență a UAT Județul Vrancea;

- adresa SC ID PROJECT ENGINEERING SRL nr.15/22.02.2023;

- adresa SC ID PROJECT ENGINEERING SRL nr.18/06.03.2023;

- referatul Serviciului Control, Managementul Calității și Transport nr.6454/24.03.2023 privind aprobarea rezilierii Contractului de servicii nr.10190/22.05.2021, având ca obiect servicii de consultanță pentru elaborarea documentației de atribuire și derularea procedurii competitive de atribuire a traseelor/grupelor de trasee prevăzute în Programul județean de transport public de persoane prin curse regulate 2022-2028;

- Decizia Consiliului Național de Soluționare a Contestațiilor nr.999/C9/854 din data de 03.05.2023;

- **luând în considerare** prevederile:

 - art. 8 alin. (3) lit. d), art. 22 alin. (2) lit. b) și alin. (3) și art. 43 alin. (3) si alin. (4) din Legea nr. 51/2006 a serviciilor comunitare de utilității publice, republicată;

 - art. 17 alin. (1) lit. m), și alin. (2), art. 21 alin. (1) lit. b) și alin. (2), art. 231 alin. (1) și alin. (2) lit. b), f) din Legea nr. 92/2007 a serviciilor de transport public local, cu modificările și completările ulterioare;

- art. 250, alin. (1) din Legea nr. 99 din 2016 privind achizițiile sectoriale, cu modificările și completările ulterioare;

- Legii nr. 52/2003 privind transparența decizională în administrația publică, cu modificările și completările ulterioare;

**- în baza** art. 173 alin. (1) lit. d), alin. (5) lit. m) din OUG nr. 57/2019 privind Codul administrativ, cu modificările și completările ulterioare;

- **în temeiul** art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art. 1.** Modificarea Anexei 1 la Hotărârea nr. 259/23.11.2021 privind Studiul de oportunitate în vederea stabilirii modalității de atribuire a serviciului public de transport județean de persoane prin curse regulate în aria teritorială de competență a UAT Județul Vrancea, conform Anexei 1 care face parte integrantă din prezenta hotărâre.

**Art. 2** Modificarea Anexei 2 la Hotărârea nr. 259/23.11.2021 privind Programul de transport public județean de persoane prin curse regulate 2023-2029 pentru rețeaua de trasee din Județul Vrancea, conform Anexei 2 care face parte integrantă din prezenta hotărâre.

**Art. 3.** Modificarea Anexei 3 la Hotărârea nr. 259/23.11.2021 privind Graficele de circulație pentru fiecare traseu din Programul de transport public județean de persoane prin curse regulate 2023-2029 pentru rețeaua de trasee din Județul Vrancea, conform Anexei 3 care face parte integrantă din prezenta hotărâre.

**Art.** **4.** Modificarea perioadei de atribuire a contractelor de delegare a gestiunii serviciului public județean de transport persoane prin curse regulate, în aria de competență a județului Vrancea, corespunzător intervalului de 6 ani calendaristici, respectiv, 2023-2029.

**Art.** **5.** Având în vedere Decizia C.N.S.C. nr.999/C9/854 din data de 03.05.2023, care anulează Raportul procedurii de atribuire nr.5829/17.03.2023, în partea ce privește loturile 1, 3, 4, 6, 8, 11, 12, 14, 16, 17, 18, 19, 20, 22, 24, 25 și obligă Consiliul Județean Vrancea să finalizeze procedura de atribuire pentru aceste loturi, în termen de 20 zile de la data comunicării deciziei, urmează ca Anexa 1, Anexa 2 și Anexa 3 să fie modificate sau nu, în funcție de Decizia Curții de Apel Galați prin care se va soluționa cererea de anulare a Deciziei 999/C9/854, formulată de Unitatea Administrativ Teritorială Județul Vrancea.

**Art. 6.** Prevederile prezentei hotărâri vor fi duse la îndeplinire de către președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului, prin Serviciul administrație publică, Monitor Oficial Local și arhivă din cadrul Direcției Juridice și Administrație Publică.

**Președintele**

**Consiliului Județean Vrancea**

 **Cătălin TOMA**

 **Avizat,**

 **Secretar general al județului**

 **Raluca Dan**